als_Latn dik_Latn azb_Arab
Drejtoria e Arsimit është duke i bërë përgatitjet e nevojshme për ta pritur të gatshëm fillimin e vitit shkollor. Në kuadër të kësaj është duke u punuar në disa shkolla për të bërë rinovimin e tyre, ku mbi 20 shkolla të Podujevës do t’u ndërrohen dyert dhe dritaret, dyshemetë dhe do të ngjyrosen, ndërsa 13 të tjera do të bëhen me depo për dru dhe thëngjill.
Drejtori për Arsim në Komunën e Podujevës, Nexhmi Rudari, ka thënë se kontrata e nënshkruar për ndërrimin e dyerve dhe dritareve në 21 shkolla, shtrimin e dyshemeve me lionrium, ngjyrosjen e objekteve shkollore dhe sanimi i nyjave sanitare, ka një shumë prej 170 mijë e 647 euro.
“Po ashtu, kemi ndarë edhe 92 mijë e 525 euro për ndërtimin e 13 depove për dru dhe thëngjill, pastaj ndërtimin e dy kulmeve të reja në dy shkolla dhe renovimi i disa kulmeve në objekte tjera shkollore, ndërtimi i tualeteve brenda dy shkollave. Në këtë shumë është përfshirë edhe furnizimi me ujë në shkollën e Metergovcit dhe Bradashit 2, ku hapja e puseve nuk ka pasur sukses”, ka theksuar drejtori për Arsim.
Nexhmi Rudari ka thënë se janë në procedurë të nënshkrimit të kontratës për shndërrimin e nxehjeve nga nafta në dru dhe thëngjill për të cilën kanë planifikuar 95 mijë euro, kjo do të bëhet për të kursyer për disa herë më shumë ngaqë ka harxhuar nxehja qendrore me naftë, dhe kështu do të kursehet edhe buxheti i Drejtorisë së Arsimit.
“Shumë shpejt do të bëjmë edhe dezinfektimin, dezinsektimin dhe deratizimin në të gjitha objektet shkollore, për të cilin projekt kemi ndarë 49 mijë euro. Besojmë se para 1 shtatorit të gjitha objektet shkollore do të jenë gati për të filluar procesi mësimor”, është shprehur ai.
als_Latn als_Latn als_Latn als_Latn als_Latn